钦定古今图书集成/明伦汇编/氏族典/第134卷 > 《廖用贤尚友录》 > 秦再雄
## 钦定古今图书集成/明伦汇编/氏族典/第134卷 > 《廖用贤尚友录》 > 秦再雄

按《辰州府志》：“再雄，辰州猺人也。武健有谋，在周行逄
时，屡以战斗立功，蛮党服之。太祖既下荆湖，思得通
蛮情，习险阻，知勇可任者以镇抚之。召再雄至阙下，
擢辰州刺史，官其子为殿直，赐予甚厚，仍使自辟吏
属，予一州租赋。再雄感恩，誓以死报。至州日，训土兵，
得三千人，皆能披甲渡水，历山飞堑，捷如猿猱。又选”
亲校三十人分使诸蛮。以传朝廷招徕之意。诸蛮莫
不风靡。终太祖世无变患。